**eP63. ΘΑΝΑΤΟΣ ΑΠΟ COVID-19 Η ΜΕ COVID-19; ΟΡΘΗ ΚΑΙ ΛΑΘΟΣ ΣΥΜΠΛΗΡΩΣΗ ΤΟΥ ΙΑΤΡΙΚΟΥ ΠΙΣΤΟΠΟΙΗΤΙΚΟΥ ΑΙΤΙΩΝ ΘΑΝΑΤΟΥ (ΙΠΑΘ): ΠΟΙΕΣ ΟΙ ΣΥΝΕΠΕΙΕΣ;**

*Γρίβας Νικόλας1, Δημολιάτης Γιάνης2,*

1 Φοιτητής στο πτυχίο Ιατρικής Ιωαννίνων, Τμήμα Ιατρικής, Πανεπιστήμιο Ιωαννίνων,

2 τ. Αναπληρωτής Καθηγητής Υγιεινής & Ιατρικής Εκπαίδευσης, Τμήμα Ιατρικής, Πανεπιστήμιο Ιωαννίνων

**ΠΕΡΙΛΗΨΗ**

Παρασκευή 5 Νοεμβρίου 2021, Νέα Ζηλανδία: Άντρας, 40 ετών, πυροβολείται και πεθαίνει αιφνιδίως στον τόπο του εγκλήματος. Μετά θανάτων, έγινε δειγματοληψία και βρέθηκε θετικός στον Covid-19. Ο γιατρός συμπληρώνει το Ιατρικό Πιστοποιητικό Θανάτου (ΙΠΘ), δηλώνοντας θάνατο ΑΠΟ: Covid-19. Η αστυνομία εξετάζει την υπόθεση ως θάνατο από ανθρωποκτονία.

Το Ιατρικό Πιστοποιητικό Θανάτου (ΙΠΘ) είναι ίσως από τα σημαντικότερα δημόσια έγγραφα που επηρεάζουν τον σχεδιασμό και την αξιολόγηση των παρεμβάσεων υγείας, με επιπτώσεις σε πανελλήνιο και παγκόσμιο επίπεδο. Είναι μείζονος σημασίας να γνωρίζουμε την διαφορά πρόωρου θανάτου ΜΕ κορονοϊό και πρόωρου θανάτου ΑΠΟ κορονοϊό, και πώς αυτή η απλή διαφοροποίηση επηρεάζει άμεσα την μελλοντική πορεία της δημόσιας υγείας.

Η εργασία στοχεύει στην αναγνώριση του μεγέθους των λαθών στα ΙΠΘ στην Ελλάδα και παγκοσμίως. Έγινε βιβλιογραφική ανασκόπηση και βρέθηκαν άρθρα που περιγράφουν το φαινόμενο της λάθους συμπλήρωσης του ΙΠΘ.

Ανακαλύφθηκε ότι έως και 99% των ΙΠΘ σε Ελλάδα και εξωτερικό περιείχαν λάθη στην συμπλήρωσή τους. Στην Ελλάδα, 65% περιέχει μείζονα λάθη, για παράδειγμα την καταγραφή λάθους υποκείμενης αιτία θανάτου. Εντοπίσθηκαν συστηματικά σφάλματα από μη-ορθές οδηγίες επισήμων φορέων υγείας, επηρεάζοντας την ορθότητα των ΙΠΘ σε εθνικό και διεθνές επίπεδο. Εν μέσω της πανδημίας Covid-19, άλλαξαν οι οδηγίες της συμπλήρωσης του ΙΠΘ στις περισσότερες χώρες, υπό την καθοδήγηση του Παγκόσμιου Οργανισμού Υγείας, με αποτέλεσμα την υπερεκτίμηση των θανάτων ΑΠΟ Covid-19, με δυσμενής συνέπιες στα συστήματα υγείας, την δημόσια υγεία, την οικονομία, και την ανθρώπινη υπόσταση.

Επομένως, υπάρχει ένα ουσιαστικό και παγκόσμιο ρήγμα στην διαδικασία της ορθής συμπλήρωσης των πιστοποιητικών θανάτου, επηρεάζοντας την ακρίβεια των στατιστικών αιτιών θανάτου.